කථානායකවරයාගේ ප්‍රධානත්වයෙන් ආණ්ඩුක්‍රම ව්‍යවස්ථා සභාව අද පාර්ලිමේන්තුවේදී රැස්වුණා.කථානායකවරයාට අමතරව අග්‍රාමාත්‍ය රනිල් වික්‍රමසිංහ, විපක්ෂ නායක මහින්ද රාජපක්ෂ, අමාත්‍ය තලතා අතුකෝරාල, පාර්ලිමේන්තු මන්ත්‍රී බිමල් රත්නායක, සිවිල් නියෝජිතයන් වන ජයන්ත ධනපාල, නාගානන්ද සෙල්වකුමාරන් සහ ජාවේඞ් යූසුෆ් ආණ්ඩුක්‍රම ව්‍යවස්ථා සභාවට සහභාගිවූ බවයි කථානායක මාධ්‍ය අංශය නිවේදනය කළේ.පුරප්පාඩුවී පැවති ශ්‍රේෂ්ඨාධිකරණ විනිසුරු ධුර 2 ක් සහ අභියාචනාධිකරණ විනිසුරු ධුරයක් සඳහා ජනාධිපතිවරයා විසින් මීට පෙර නිර්දේශ කරන ලදුව ආණ්ඩුක්‍රම ව්‍යවස්ථා සභාවේ අනුමැතිය හිමිව තිබූ නාමයන් අද දින රැස්වීමේදී යළි තහවුරු කර තිබෙනවා.